השייח' מוהנא פארס הוביל גם תוכניות לימוד עברית ותוכנית ייחודית לקידום תוכניות STEM בפריפריה (מדעים, טכנולוגיה, הנדסה ומתמטיקה).
פארס ממייסדי בית הספר הדרוזי למדעים בירכא, הנחשב לאחד מבתי הספר התיכונים הטובים בישראל, הוא איש דת דרוזי, מחנך ועובד למעלה מעשור וחצי במשרד החינוך.
השניים נפגשו היום וסיכמו על כניסתו של פארס כיועץ בכיר לשר בענייני משרד החינוך.
*מוהנא פארס*: אני מודה לשר החינוך, הרב רפי פרץ, על האמון. מערכת החינוך עוברת בשנים האחרונות שינויים גדולים ומשמעותיים. לצד ההתקדמות הגדולה שהיא רושמת, ניצבים בפניה אתגרים גדולים. בכוונתי לרתום את כל הניסיון המקצועי שצברתי לאורך השנים כדי לסייע בגיבוש תוכניות שיובילו את החינוך לשיוויון ומימוש הפוטנציאל של כל תלמידה ותלמיד.
שר החינוך, הרב רפי פרץ מסר: "מוהנא הוכיח את עצמו בצורה בלתי רגילה הן בפרויקטים אותם ניהל במשרד החינוך והן בקידום החינוך הדרוזי בישראל. הוא איש ערכי ומקצועי מהמעלה הראשונה, יודע את נבכי מערכת החינוך על כלל מרכיביה הסבוכים ומעל הכל הוא מנהיג. המשרד עומד בפני אתגרים משמעותיים, בהיבטים רבים, ובטוחני כי מוהנא יסייע ויוביל אותנו להצלחה בהם. בהצלחה".
כל הכבוד אחי השיח' מהנא פארס אתה אדם ראוי לכול תפקיד חשוב ובכיר, אתה ראוי לגדולות. מזל טוב.